
Mesterséges intelligencia használata a számvitelben

Kulcsszavak: mesterséges intelligencia; számviteli rendszerek; számvteli digitalizáció
Dolgozatomban a mesterséges intelligencia használatát szeretném megvizsgálni a számvitelben, azon belül is a számlafeldolgozásban és bérszámfejtésben, hogyan teszi ez a technológiai újítás hatékonyabbá ezeket a folyamatokat, illetve milyen előnyei származhatnak egy vállalatnak, ha számviteli folyamataiban alkalmaznak Mesterséges Intelligencia alapú szoftvereket.
Kutatásomban azt elemzem ki, hogy a ChatGPT, a 2022. novemberében megjelent általános felhasználású Mesterséges Intelligencia képes-e számlasorosan könyvelni magától, illetve, hogy mennyire képes erre, ha gépi tanulás útján megtanítom rá. Két módszert használtam ennek vizsgálatára, majd mindkét módszer eredményeit összehasonlítottam.
Egyik alkalommal megadtam a lekönyvelendő gazdasági eseményeket, majd az arra adott válaszokra megmondtam, hogy helyes-e vagy sem. Amennyiben helytelen volt, a szoftver máshogy oldotta meg. Másik alkalommal megadtam egy parancssort az alkalmazásnak, ami tartalmazta, hogy milyen gazdasági eseményt hogyan kell kontírozni, majd ezután megadtam a feladatokat.
Az első verzió eleinte sok hibát követett el, de a 6. feladatmegoldási körre képes volt 1 hibával megoldani a 22 pontos feladatsort. A második verzió, ami utasításokat kapott, képes volt már a második megoldás körben hibátlanul megoldani a kapott feladatokat, és azután se követett el hibákat.
Kutatásom alapján ki merem jelenteni, hogy a ChatGPT és emiatt a különböző általános felhasználású mesterséges intelligenciák képesek számviteli feladatokat megoldani. Fontos emellett megemlíteni, hogy nem ezek a szoftverek a legalkalmasabbak ilyen típusú munkára, emiatt hasznos lehet számvitelire feladatokra specializált AI alapú szoftverekkel további kísérleteket végezni.



